## Uredba o mjerama zaštite domaće proizvodnje od prekomjernog uvoza

### NN 73/2002 (20.6.2002.), Uredba o mjerama zaštite domaće proizvodnje od prekomjernog uvoza

# VLADA REPUBLIKE HRVATSKE

1204

Na teme­lju članka 39c. Zakona o trgovini (»Narodne novine«, br. 11/96,
75/99, 76/99, 62/2001 i 109/2001), Vlada Repub­like Hrvatske je na sjednici
održanoj 13. lip­nja 2002. godine donijela

## UREDBU

### O MJERAMA ZAŠTITE DOMAĆE PROIZVODNJE OD PREKOMJERNOG UVOZA

I. OPĆE ODREDBE

Članak 1.

Ovom Uredbom utvrđuju se
uvjeti i postupci za uvođe­nje zaštitnih mjera od prekomjernog uvoza robe na
carinsko područje Republike Hrvatske, u toliko povećanim količinama, bilo u
apsolutnom ili relativnom iznosu u odnosu na domaću proizvod­nju, i to pod
takvim uvjetima koji nanose ili prijete nanoše­njem ozbi­lj­ne štete domaćoj
proizvod­nji, s ci­ljem otkla­nja­nja šteta i pore­mećaja nastalih takvih
uvozom.

Članak 2.

Pojedini izrazi koji se rabe
u ovoj Uredbi imaju s­ljedeća zna­če­nja:

1. *»Domaća proizvod­nja«*
je proizvod­nja iste ili izravno konkurentne robe na carinskom području
Republike Hrvatske, koju čine svi proizvođači te robe ili proizvođači čija
proizvod­nja te robe čini pretežan dio ­njene ukupne proizvod­nje.

2. *»Ozbi­ljna šteta«*
je značajno slab­lje­nje položaja domaće proizvod­nje.

3. *»Uvoz«* je pušta­nje
robe u slobodan promet na carinsko područje Republike Hrvatske.

4. *»Prijet­nja ozbi­ljne
štete«* je prosudba opasnosti slab­lje­nja domaće proizvod­nje.

5. *»Ista roba«* je roba
koja je u potpunosti ista, uk­ljučujući ­njezina fizička svojstva, kakvoću i
ugled.

6. *»Izravno konkurentna roba«* je roba koja ima različita fizička
obi­lježja ili sastav od robe koja se uvozi, a koja je predmet prethodnog
postupka, a koja može imati iste ili slične funkcije ili jednake ili slične
učinke na tržištu kao i roba koja se uvozi ili koja ispu­njava iste ili slične
potrebe i može zamijeniti uvezenu robu na tržištu.

7. *»Zainteresirane stranke«* su tijela država izvoznica,
izvoznici, uvoznici i domaći proizvođači iste ili slične robe, koja je izravno
konkurentna, te ostale domaće i strane fizičke i pravne osobe, koje tijekom
postupka dokažu svoj izravni pravni i materijalni interes u svezi s ovom robom.

8.*»Zem­lja izvoznica«* je
zem­lja podrijetla robe, a u slučaju robe koja se ne izvozi na carinsko
područje Republike Hrvatske izravno iz zem­lje podrijetla, to je zem­lja iz
koje se roba uvozi.

Primjena zaštitnih mjera

Članak 3.

Zaštitne mjere će se primje­njivati na prekomjerni uvoz određene robe na
carinsko područje Republike Hrvatske, ako se u prethodnom postupku utvrdi da je
zbog apsolutno ili relativno povećanoga uvoza prouzročena šteta domaćoj
proizvod­nji ili joj prijeti ozbi­ljna šteta.

Zaštitne mjere se ne primje­njuju na uvoz robe podrijetlom iz zem­lje u
razvoju – članice Svjetske trgovinske organizacije, sve dok udio uvoza određene
robe iz te zem­lje ne prelazi 3 posto ukupnog uvoza te robe, pod uvjetom da
ukupan uvoz iz zema­lja u razvoju – članica Svjetske trgovinske organizacije, s
pojedi­načnim udjelom u hrvatskom uvozu nižim od 3 posto, ne čini više od 9
posto ukupnog uvoza te robe na carinsko područje Republike Hrvatske.

II. POSTUPAK ZA UVOĐENJE ZAŠTITNIH MJERA

Prethodni postupak

Članak 4.

U prethodnom postupku utvrđuje se ozbi­ljna šteta ili prijet­nja nanoše­nja
ozbi­ljne štete domaćoj proizvod­nji radi prekomjernog uvoza na carinsko
područje Republike Hrvatske.

U prethodnom postupku ocje­njuju se posebice ove či­njenice i dokazi:

– stupa­nj i iznos povećanog uvoza određene robe u apsolutnim i
relativnim količinama i vrijednostima u odnosu na domaću proizvod­nju i potroš­nju;

– cijenu uvezene robe, posebice ako je došlo do značajnog sniže­nja cijene
u usporedbi s cijenom iste robe koja je izravno konkurentna;

– učinak na domaću proizvod­nju izražen u kreta­njima gospodarskih
pokazate­lja kao što su:

a) promjena udjela na domaćem tržištu na osnovi povećanog uvoza;

b) promjena razine prodaje, proizvod­nje, produktivnosti, iskorištenosti
proizvodnih kapaciteta, sta­nje dobiti ili gubitaka i utjecaj povećanog uvoza
na zaposlenost u određenoj proizvodnoj djelatnosti;

c) utjecaj uvoza na opskrbu domaće­g tržišta i na povećani stupa­nj
ovisnosti od uvoza;

d) sniže­nje cijena iste robe, koja je izravno konkurentna ili sprječava­nje
rasta cijena do koje­ga bi normalno došlo;

e) povećane zalihe uvozne robe na domaćem tržištu.

Či­njenice i dokazi iz stavka 2. ovog članka moraju ukazivati na izravnu
uzročnu vezu između prekomjernog uvoza i učinka na domaću proizvod­nju.

Ako postoje drugi čimbenici koji utječu na domaću proiz­vod­nju, kao što
su tehnološke promjene ili promjene ukusa potrošača, one se neće smatrati
razlogom ozbi­ljne štete ili prijet­njom nastaja­nja ozbi­ljne štete u smislu
ove Uredbe.

Prijedlog za pokreta­nje prethodnog postupka

Članak 5.

Prijedlog za pokreta­nje prethodnog postupka (u da­lj­njem tekstu:
Prijedlog) podnosi se Ministarstvu gospodarstva (u da­lj­njem tekstu:
Ministarstvo), a podnose ga proizvođači iz članka 2. stav­ka 1. točke 1. ove
Uredbe.

Prijedlog ne mogu podnijeti proizvođači koji su komercijalno ili na neki
drugi način povezani s izvoznicima ili uvoznicima ili su sami uvoznici te robe.

Prijedlog se podnosi u pisanom obliku, te sadrži s­ljedeće sastojke:

– opis proizvoda koji se uvozi u povećanim količinama, s navedenom
tarifnom oznakom (8 ili 10 znamenki) i opisom prema propisima o carinskoj
tarifi;

– tvrtka i sjedište proizvođača, izvoznika i uvoznika uvezanog
proizvoda;

– podatke iz članka 4. stavaka 2. i 3 ove Uredbe.

U slučaju prijet­nje ozbi­ljne štete, Prijedlog, pored podataka iz
stavka 2. ovoga članka, sadrži i dokaz o mogućnosti da­ljnje­g rasta uvoza, s
obzirom na opse­g i dinamiku i to na teme­lju:

– kupoprodajnih ugovora,

– javnih natječaja,

– obveznih ponuda ili

– povećane izvozne sposobnosti države izvoznice.

Pokreta­nje prethodnog postupka

Članak 6.

Ministarstvo će u roku od petnaest dana od dana primitka Prijedloga
ispitati je li Prijedlog podnesen sukladno članku 5. ove Uredbe.

Ako Prijedlog nije potpun,
Ministarstvo će pozvati predla­gate­lja da ga dopuni ili ispravi u roku od
petnaest dana.

Prethodni postupak neće se
pokrenuti:

– ako predlagate­lj u ostav­ljenom
roku, po pozivu Ministarstva, ne upotpuni ili ne ispravi Prijedlog,

– ako predlagate­lj prije
donoše­nja odluke o pokreta­nju prethodnog postupka povuče Prijedlog,

– ako je Prijedlog podnio
proizvođač koji nije ovlašten sukladno članku 5. ove Uredbe.

Ako predlagate­lj povuče
Prijedlog nakon što je prethodni postupak pokrenut, Ministarstvo će donijeti
odluku o obustavi prethodnog postupka.

Ministarstvo može na teme­lju
nepotpunog Prijedloga podnesenog od ovlaštenog predlagate­lja donijeti odluku o
pokreta­nju prethodnog postupka ili odgoditi donoše­nje odluke o pokreta­nju
prethodnog postupka na neodređeno vrijeme do primitka nadopu­njenog Prijedloga.

Članak 7.

Odluka o pokreta­nju prethodnog postupka objav­ljuje se u »Narodnim
novinama« i sadrži:

– datum pokreta­nja prethodnog postupka;

– podatke o robi na koju se prethodni postupak odnosi;

– sažetak prikaz  prijedloga za
pokreta­nja prethodnog pos­tup­ka;

– popis zema­lja izvoznica robe na koji se prethodni postupak odnosi i

– rok u kojem zainteresirane stranke mogu iznijeti svoja stajališta, miš­lje­nja
i pisane dokaze, te u kojem mogu zahtijevati usmeno sasluša­nje.

Rok u kojem zainteresirne stranke mogu iznijeti svoja staja­lišta i
predočiti dokaze ne može biti kraći od petnaest dana od dana objave Odluke u
»Narodnim novinama«.

Članak 8.

Zainteresirane stranke mogu, u roku određenom u članku 7. ove Uredbe,
iznijeti svoja stajališta, miš­lje­nja i predočiti dokaze o potrebi uvođe­nja
zaštitnih mjera.

Ako zainteresirana stranka podnese netočne podatke ili ih podnese po
isteku roka iz članka 7. ove Uredbe, ti se podaci neće razmatrati, već će se
koristiti ostali dostupni podaci.

Članak 9.

Na teme­lju či­njenica i dokaza prikup­ljenih u prethodnom postupku,
Ministarstvo će pripremiti izvješće s nalazom o trenutnom sta­nju domaće
proizvod­nje, a posebice s obzirom na to nanosi li joj povećani uvoz ozbi­ljnu
štetu ili postoji li prijet­nja nanoše­nja ozbi­ljne štete i prijedlogom
potrebe uvođenja zaštitnih mjera.

Izvješće iz stavka 1. ovoga članka Ministarstvo podnosi Vladi Republike
Hrvatske (u da­lj­njem tekstu: Vlada).

Članak 10.

Vlada donosi odluku o uvođe­nju zaštitnih mjera na teme­lju Izvješća iz
članka 9. ove Uredbe.

Odluka o uvođe­nju zaštitnih mjera objav­ljuje se u »Narodnim novinama«
i sadrži s­ljedeće sastojke:

– podatke o robi koja je predmetom prethodnog postupka;

– nalaz o trenutnom sta­nju domaće proizvod­nje, posebice nalaz nanosi
li povećani uvoz ozbi­ljnu štetu domaćoj proizvod­nji ili postoji prijet­nja
nanoše­nja ozbi­ljne štete domaćoj proizvod­nji;

– prijedlog vrste zaštitne mjere i to stupa­nj zaštitne mjere u slučaju
poveća­nja carinske stope, odnosno opse­g i način dodjela kvote u slučaju
količinskih ograniče­nja;

– traja­nje zaštitne mjere, način progresivne liberalizacije, te mjere tijekom
razdob­lja ­njezine primjene.

Zaštitna mjera neće se primijeniti na robu koja je na putu za carinsko
područje Republike Hrvatske, pod uvjetom da se kraj­nje odredište te robe ne
može promijeniti.

Vlada neće donijeti Odluku o uvođe­nju zaštitnih mjera ako iz Izvješća s
nalazom proizlazi da uvoz robe u prethodnom postupku nije nanio domaćoj
proizvod­nji ozbi­ljnu štetu, odnosno da ne postoji prijet­nja nastanka takve
štete.

U slučaju iz stavka 4. ovoga članka, Ministarstvo će donijeti odluku o obustavi
prethodnog postupka koja se objav­ljuje u »Narodnim novinama«.

III. ZAŠTITNE MJERE

Članak 11.

Zaštitne mjere od
prekomjernog uvoza u smislu ove Uredbe su poveća­nje  carine za određenu robu ili količinska ograniče­nja uvoza
određene robe (u da­lj­njem tekstu: kontingent).

Ako je donesena zaštitna
mjera u obliku kontingenta, opse­g tog kontingenta za određenu robu ne smije
biti ma­nji od pro­sječnoga godiš­nje­g uvoza te robe ostvarenog u proteklom
trogodiš­njem razdob­lju, osim u slučaju potrebe otkla­nja­nja ili sprječava­nja
nastanka ozbi­ljne štete.

U okviru kontingenta iz
stavka 2. ovog članka, ako se raspodjela utvrđenog kontingenta obav­lja između
više zema­lja, Vlada može, sa zem­ljama članicama Svjetske trgovinske
organizacije, osobito zainteresiranih za izvoz te robe na carinsko područje
Republike Hrvatske, usuglasiti način raspodjele kontingenta i ­nji­hove udjele
u toj raspodjeli. Ako utvrdi da takav način raspodjele kontingenta nije
prikladan, utvrđeni opse­g kontingenta raspodijelit će se razmjerno udjelima
zema­lja izvoznica u ukupnom uvozu određene robe u Republiku Hrvatsku u
promatranom razdob­lju, vodeći pritom računa i o drugim bitnim čimbenicima,
koji su utjecali ili mogu utjecati na uvoz te robe.

Traja­nje zaštitnih mjera

Članak 12.

Traja­nje zaštitnih mjera
utvrđuje se za razdob­lje koje je neophodno za ukla­nja­nje ozbi­ljne štete ili
na rok potreban za prilagodbu domaće proizvod­nje. To razdob­lje ne smije biti
du­lje od četiri godine od dana uvođe­nja zaštitne mjere.

Ako se predviđa da će traja­nje
neke zaštitne mjere biti du­lje od jedne godine, ona se mora progresivno
liberalizirati u pravilnim razmacima tijekom razdob­lja primjene.

Ako je razdob­lje primjene
zaštitne mjere du­lje od tri godine, Ministarstvo će razmotriti potrebu za ­njezinom
da­lj­njom primjenom ili ublažava­njem, najkasnije osamnaest mjeseci od
primjene takve mjere.

Ministarstvo će predložiti
Vladi ukida­nje zaštitne mjere, odnosno ­njezino ublažava­nje, ako se na osnovi
prikup­ljenih podataka utvrdi da nema razloga za da­lj­nju primjenu zaštitne
mjere.

Produ­lje­nje primjene zaštitne mjere

Članak 13.

Zaštitna mjera se može, iz
opravdanih razloga, a na osnovi Prijedloga proizvođača iz članka 5. stavka 1.
ove Uredbe, produ­ljiti za dodatno razdob­lje od četiri godine.

Prijedlog za produ­lje­nje
primjene zaštitne mjere može se podnijeti tek istekom tri mjeseca od uvođe­nja
zaštitne mjere, a najkasnije šest mjeseci prije prestanka ­njihova važe­nja.

Primjena zaštitne mjere može
se produ­ljiti ako Ministarstvo ponovno provede prethodni postupak u skladu sa
člankom 5. ove Uredbe, te utvrdi da je primjena zaštitne  mjere i da­lje opravdana s ci­ljem sprječava­nja
ili otkla­nja­nja ozbi­ljne štete za domaću proizvod­nju.

Zaštitna mjera čija je primjena produ­ljena u skladu sa stav­kom 1.
ovoga članka ne smije biti stroža od ranije određene zaštitne mjere.

Ponovno uvođe­nje zaštitne mjere

Članak 14.

Vlada neće propisivati ponovno uvođe­nje zaštitnih mjera za robu za koju
su te mjere već ranije bile propisane. Iznimno, za tu robu mogu se propisati
mjere, tek nakon proteka razdob­lja, koje odgovara razdob­lju u kojem su te
mjere trajale, s tim da moraju proteći najma­nje dvije godine od prestanka ­njihova
važe­nja.

Iznimno, Vlada može propisati mjere s rokom traja­nja od 180 dana ili ma­nje,
ako je protekla najma­nje godina dana od uvođe­nja ranije poduzetih mjera i ako
takve mjere nisu bile propisivane za istu robu više od dva puta u razdob­lju od
pet godina.

Privremene zaštitne mjere

Članak 15.

Prijedlog za određiva­nje privremene zaštitne mjere Ministarstvu podnose
proizvođači iz članka 5. stavka 1. ove Uredbe.

Ukoliko bi odgoda poduzima­nja zaštitnih mjera prouzročila teško otklo­njivu
štetu domaćoj proizvod­nji, Vlada može, na prijedlog Ministarstva propisati
privremene mjere, ako utvrdi postoja­nje pouzdanih pokazate­lja da je povećani
uvoz nanio štetu ili da prijeti nanoše­njem ozbi­ljne štete domaćoj proizvod­nji.

Kao privremene zaštitne mjere Vlada može propisati zaštitnu pristojbu u
obliku poveća­nja carina.

Privremene zaštitne mjere ne mogu trajati du­lje od 200 dana. Traja­nje
privremene zaštitne mjere računat će se kao dio po­četnog razdob­lja traja­nja
konačne zaštitne mjere ili ­njezinog produ­lje­nja, ukoliko ona bude uvedena.

Privremena zaštitna mjera ne može se produžiti.

Članak 16.

Odluka Vlade o određiva­nju privremene zaštitne mjere iz članka 15.
stavka 2. ove Uredbe bit će objav­ljena u »Narodnim novinama« i sadrži s­ljedeće
podatke:

– opis proizvoda s navedenom tarifnom oznakom (8 ili 10 znamenki) za
koji se uvodi zaštitna mjera;

– traja­nje zaštitne mjere;

– način i uvjete primjene zaštitne mjere.

Privremena zaštitna mjera neće se primje­njivati na robu koja je već na
putu prema carinskom području Republike Hrvatske, pod uvjetom da kraj­nje
odredište te robe više ne može biti izmije­njeno.

Članak 17.

Ako je u kasnijem prethodnom postupku provedenom u skladu sa člankom 5.
ove Uredbe, utvrđeno da prekomjernim uvozom domaćoj proizvod­nji nije nanesena
ozbi­ljna šteta ili prijet­nja nastaja­nja ozbi­ljne štete, Vlada će na
prijedlog Ministarstva donijeti odluku o prestanku važe­nja privremene zaštitne
mjere.

U slučaju iz stavka 1. ovoga članka, zaštitne pristojbe koje su plaćene
i obračunane teme­ljem privremene zaštitne mjere bit će vraćene. Pisani zahtjev
za povrat carinskog duga nastalog na teme­lju povećane carine, carinski
deklarant podnosi Ministarstvu financija – Carinskoj upravi zajedno sa
dokumentom na osnovi koje­ga je carinski dug i originalni dokaz o plaća­nju carine.

Povrat carinskog duga nastalog na teme­lju povećane carine iz stavka 1.
ovoga članka će Ministarstvo financija – Carinska uprava će izvršiti po
službenoj dužnosti, bilo prebija­njem s nenamirenim svotama carinskog duga ili
ako zainteresirana stranka nema takvih dugova­nja, Ministarstvo financija –
Carinska uprava će izvršiti povrat preplaćene carine u roku od 30 dana od dana
izdava­nja odluke o povratu novca.

Pri povratu carinskog duga iz stavka 2. ovoga članka ne obračunava se
kamata.

IV. ZAŠTITA POVJERLJIVIH PODATAKA

Članak 18.

Podaci koje Ministarstvo pribavi za potrebe provedbe ove Uredbe koristit
će se samo u prethodnom postupku za uvođe­nje zaštitnih mjera od prekomjernog
uvoza sukladno ovoj Uredbi.

Svaka zainteresirana stranka može odrediti povjer­ljivim podatke koje je
dostavila Ministarstvu tijekom prethodnog postupka.

V. ZAVRŠNA ODREDBA

Članak 19.

Ova Uredba stupa na snagu osmog dana od dana objave u »Narodnim
novinama.«

Klasa: 331-03/02-01/01
Urbroj: 5030116-02-1
Zagreb, 13. lip­nja 2002.

Potpredsjednik,
zamjenik predsjednika
**Dražen Budiša,** v. r.

Uredba, NN 73/2002-1204